ಗಲ್ಲಿ ಬಾಯ್ ಜೊತೆ ಕಾರಿನಲ್ಲಿ ಕಾಣಿಸಿಕೊಂಡ ದೀಪಿಕಾ

ಮುಂಬೈ: ಬಾಲಿವುಡ್ ಡಿಂಪಲ್ ಬೆಡಗಿ ದೀಪಿಕಾ ಪಡುಕೋಣೆ ಅವರು ‘ಗಲ್ಲಿ ಬಾಯ್’ ರಣ್‍ವೀರ್ ಸಿಂಗ್ ಜೊತೆ ಕಾರಿನಲ್ಲೇ ರೊಮ್ಯಾನ್ಸ್ ಮಾಡಿದ್ದಾರೆ.

ರಣ್‍ವೀರ್ ಸಿಂಗ್ ಹಾಗೂ ಅಲಿಯಾ ಭಟ್ ನಟನೆಯ ಗಲ್ಲಿ ಬಾಯ್ ಚಿತ್ರದ ಪ್ರೀಮಿಯರ್ ಶೋವನ್ನು ಬಾಲಿವುಡ್ ಕಲಾವಿದರಿಗಾಗಿ ಆಯೋಜಿಸಲಾಗಿತ್ತು. ಈ ವೇಳೆ ರಣ್‍ವೀರ್ ತಮ್ಮ ಪತ್ನಿ ದೀಪಿಕಾ ಜೊತೆ ಆಗಮಿಸಿದರೆ, ಅಲಿಯಾ ತಮ್ಮ ಗೆಳೆಯ ರಣ್‍ಬೀರ್ ಕಪೂರ್ ಜೊತೆ ಆಗಮಿಸಿದ್ದಾರೆ.

ಗಲ್ಲಿ ಬಾಯ್ ಚಿತ್ರ ನೋಡಿ ಹಿಂತಿರುಗುವಾಗ ರಣ್‍ವೀರ್ ಹಾಗೂ ದೀಪಿಕಾ ಕಾರಿನಲ್ಲಿ ತಬ್ಬಿಕೊಂಡು ಕಿಸ್ ಮಾಡುತ್ತಿರುವುದು ಕ್ಯಾಮೆರಾ ಕಣ್ಣಿಗೆ ಸೆರೆ ಆಗಿದೆ. ಸದ್ಯ ಅವರಿಬ್ಬರು ಕಾರಿನಲ್ಲಿ ಜೊತೆಯಿರುವ ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗುತ್ತಿದೆ.

ರಣ್‍ವೀರ್ ಹಾಗೂ ದೀಪಿಕಾ ಕಾರಿನ ಹಿಂಬದಿ ಸೀಟಿನಲ್ಲಿ ಕುಳಿತಿದ್ದರು. ಡ್ರೈವರ್ ಕಾರು ಚಲಾಯಿಸುತ್ತಿದ್ದರೆ, ಹಿಂದೆ ಕುಳಿತಿದ್ದ ರಣ್‍ವೀರ್ ಹಾಗೂ ದೀಪಿಕಾ ಮಾಧ್ಯಮದ ಕ್ಯಾಮೆರಾಗಳನ್ನು ನೋಡಿ ನಗುತ್ತಿದ್ದರು.

ಗಲ್ಲಿ ಬಾಯ್ ಚಿತ್ರದ ಪ್ರಿಮಿಯರ್ ಶೋಗೆ ಶ್ವೇತಾ ಬಚ್ಚನ್ ನಂದ, ಅನನ್ಯ ಪಾಂಡೆ, ಕಿರಣ್ ರಾವ್, ದಿಯಾ ಮಿರ್ಜಾ, ಕುಬ್ರಾ ಸೇಠ್ ಹಾಗೂ ಅಲಿ ಫೆಜಲ್ ಆಗಮಿಸಿದ್ದರು. ಜೊತೆಗೆ ಚಿತ್ರದ ನಿರ್ದೇಶಕರಾದ ಜೋಯಾ ಅಖ್ತರ್ ಅವರ ತಂದೆ ಜಾವೀದ್ ಅಖ್ತರ್ ಹಾಗೂ ಸಹೋದರ ಫಾರ್ಹಾನ್ ಅಖ್ತರ್ ಕೂಡ ಆಗಮಿಸಿದ್ದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv